

**LIETUVOS RESPUBLIKOS ŠVIETIMO, MOKSLO IR SPORTO MINISTRAS**

**ĮSAKYMAS**

**DĖL ŠVIETIMO IR MOKSLO MINISTRO 2010 M. BIRŽELIO 7 D. ĮSAKYMO NR. V-829 „DĖL PRADINIO UGDYMO PROGRAMOS DALYKŲ KLASIFIKATORIAUS PATVIRTINIMO“ PAKEITIMO**

2020 m. vasario 17 d. Nr. V-214

Vilnius

P a k e i č i u Lietuvos Respublikos švietimo ir mokslo ministro 2010 m. birželio 7 d. įsakymą Nr. V-829 „Dėl Pradinio ugdymo programos dalykų klasifikatoriaus patvirtinimo“:

1. Pakeičiu nurodytą įsakymą ir jį išdėstau nauja redakcija (Pradinio ugdymo programos dalykų klasifikatorius nauja redakcija nedėstomas):

**„LIETUVOS RESPUBLIKOS ŠVIETIMO, MOKSLO IR SPORTO**

**MINISTRAS**

**ĮSAKYMAS**

**DĖL PRADINIO UGDYMO PROGRAMOS DALYKŲ KLASIFIKATORIAUS PATVIRTINIMO**

Vadovaudamasis Lietuvos Respublikos valstybės informacinių išteklių valdymo įstatymo 15 straipsnio 8 dalimi ir Švietimo ir mokslo srities registrams ir informacinėms sistemoms būdingų klasifikatorių kūrimo, tvarkymo ir naudojimo taisyklių, patvirtintų Lietuvos Respublikos švietimo ir mokslo ministro 2014 m. gruodžio 22 d. įsakymu Nr. V-1233 „Dėl Švietimo ir mokslo srities registrams ir informacinėms sistemoms būdingų klasifikatorių kūrimo, tvarkymo ir naudojimo taisyklių patvirtinimo“, 12 punktu,

t v i r t i n u Pradinio ugdymo programos dalykų klasifikatorių (pridedama).“

2. Pakeičiu nurodytu įsakymu patvirtintą Pradinio ugdymo programos dalykų klasifikatorių:

2.1. pakeičiu tvirtinimo žymą ir ją išdėstau taip:

„PATVIRTINTA

Lietuvos Respublikos švietimo, mokslo ir sporto ministro

2010 m. birželio 7 d. įsakymu Nr. V-829

(Lietuvos Respublikos švietimo, mokslo ir sporto ministro

2017 m. balandžio 24 d. įsakymo Nr. V-290 redakcija)“;

2.2. pripažįstu netekusiu galios 21 punktą;

2.3. papildau 61 punktu:

|  |  |  |  |  |
| --- | --- | --- | --- | --- |
| „61. | 11104 | Fizinis ugdymas | Physical education | Fizinio ugdymo srities dalykas“. |

Švietimo, mokslo ir sporto ministras Algirdas Monkevičius